CELEX: 62017CN0156
Language: el
Date: 2017-03-27 00:00:00
Title: Υπόθεση C-156/17: Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 27 Μαρτίου 2017 — Köln-Aktienfonds Deka κατά Staatssecretaris van Financiën

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/26
            
         Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 27 Μαρτίου 2017 — Köln-Aktienfonds Deka κατά Staatssecretaris van Financiën
   (Υπόθεση C-156/17)
   (2017/C 168/34)
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Προσφεύγων: Köln-Aktienfonds Deka
   
      Καθού: Staatssecretaris van Financiën
   
      Υποβαλόντες παρατηρήσεις: Nederlandse Orde van Belastingadviseurs, Loyens en Loeff NV
   
      Προδικαστικά ερωτήματα
   
   
               1)
            
            
               Αντιτίθεται το άρθρο 56 ΕΚ (νυν άρθρο 63 ΣΛΕΕ) στο ότι σε εγκατεστημένο εκτός των Κάτω Χωρών οργανισμό επενδύσεων δεν χορηγείται, για τον λόγο ότι αυτός δεν υποχρεούται σε παρακράτηση ολλανδικού φόρου μερισμάτων, επιστροφή ολλανδικού φόρου μερισμάτων παρακρατηθέντος επί μερισμάτων τα οποία ο οργανισμός αυτός έλαβε από φορείς εγκατεστημένους στις Κάτω Χώρες, ενώ μια τέτοια επιστροφή χορηγείται σε εγκατεστημένο στις Κάτω Χώρες οργανισμό συλλογικών επενδύσεων φορολογικού χαρακτήρα ο οποίος σε ετήσια βάση διανέμει στους μετόχους ή συμμετέχοντές σε αυτόν τα κέρδη από τις επενδύσεις του μετά την παρακράτηση του ολλανδικού φόρου μερισμάτων;
            
         
               2)
            
            
               Αντιτίθεται το άρθρο 56 ΕΚ (νυν άρθρο 63 ΣΛΕΕ) στο ότι σε εγκατεστημένο εκτός των Κάτω Χωρών οργανισμό επενδύσεων δεν χορηγείται, για τον λόγο ότι αυτός δεν αποδεικνύει επαρκώς ότι οι μέτοχοι ή συμμετέχοντες σε αυτόν πληρούν τις οριζόμενες στην ολλανδική νομοθεσία προϋποθέσεις, επιστροφή ολλανδικού φόρου μερισμάτων παρακρατηθέντος επί μερισμάτων τα οποία ο οργανισμός αυτός έλαβε από φορείς εγκατεστημένους στις Κάτω Χώρες;
            
         
               3)
            
            
               Αντιτίθεται το άρθρο 56 ΕΚ (νυν άρθρο 63 ΣΛΕΕ) στο ότι σε εγκατεστημένο εκτός των Κάτω Χωρών οργανισμό επενδύσεων δεν χορηγείται, για τον λόγο ότι αυτός δεν διανέμει πλήρως στους μετόχους ή στους συμμετέχοντες σε αυτόν, σε ετήσια βάση και το αργότερο τον όγδοο μήνα μετά το κλείσιμο της χρήσεως, το εισόδημά του από επενδύσεις, επιστροφή ολλανδικού φόρου μερισμάτων παρακρατηθέντος επί μερισμάτων τα οποία ο οργανισμός επενδύσεων έλαβε από φορείς εγκατεστημένους στις Κάτω Χώρες, ακόμη και αν στη χώρα εγκαταστάσεώς του βάσει των εκεί ισχυουσών νομοθετικών διατάξεων το εισόδημά του από επενδύσεις που δεν διανεμήθηκε (α) θεωρείται ότι έχει διανεμηθεί ή (β) περιλαμβάνεται στον φόρο που η χώρα αυτή επιβάλλει στους μετόχους ή συμμετέχοντες ως εάν το κέρδος αυτό είχε διανεμηθεί, ενώ μια τέτοια επιστροφή χορηγείται σε εγκατεστημένο στις Κάτω Χώρες φορολογικού χαρακτήρα οργανισμό συλλογικών επενδύσεων ο οποίος σε ετήσια βάση διανέμει πλήρως στους μετόχους ή συμμετέχοντες σε αυτόν τα κέρδη από τις επενδύσεις του μετά από παρακράτηση του ολλανδικού φόρου μερισμάτων;